﻿ delhi: minor allegedly kidnaped and gang raped by four for a week नाबालिग लड़की को बनाया हवस का शिकार, हफ्तेभर चार लोगों ने किया गैंगरेप | Crime News in Hindi
नाबालिग लड़की को बनाया हवस का शिकार, हफ्तेभर चार लोगों ने किया गैंगरेप
Updated Aug 25, 2018 | 14:42 IST | टाइम्स नाउ डिजिटल
दिल्ली में गैंगरेप का नया मामला सामने आया है। एक नाबालिग लड़की को कथित रूप से अगवा कर चार लोगों ने उसके साथ गैंगरेप किया है। पुलिस ने मामले में दो आरोपियों को गिरफ्तार किया है।
नई दिल्ली: अपहरण के बाद नाबालिग से गैंगरेप का नया मामला सामने आया है। दिल्ली के हर्ष विहार इलाके से एक नाबालिग को अगवाकर चार लोगों ने उससे कथित रूप से रेप किया है। नाबालिग के साथ रेप नोएडा में हुआ है। आरोपियों ने लड़की को एक हफ्ते तक अपनी हवस का शिकार बनाया है। पुलिस ने मामले में त्वरित कर्रवाई करते हुए दो आरोपियों को गिरफ्तार कर लिया है।
पुलिस के मुताबिक पीड़िता 15 अगस्त को अपने भाई के साथ पास की एक दुकान पर सामान खरीदने गई हुई थी। उसी वक्त दो लोग बाइक के वहां आएं और नाबालिग को रुमाल में कुछ नशिला पदार्थ सुंघा दिया। जैसी ही वह बेहोश हुई, आरोपियों ने उसके भाई को धक्का देकर गिरा दिया और लड़की को अगवा कर फरार हो गए।
पीड़िता के भाई ने घर आकर परिजनों को इस घटना की जानकारी दी। जिसके बाद नाबालिग के परिजनों ने पुलिस स्टेशन में मामले की शिकायत की। परिजनों की शिकायत पर पुलिस ने आईपीसी की धारा 363 के तहत मामला दर्ज कर लिया था।
गौरतलब है कि इसी हफ्ते ही दिल्ली के वसंत कुंज में रंगपुरी इलाके में 9 साल की एक बच्ची से रेप हुआ है। पुलिस ने मामले में एक आरोपी को गिरफ्तार कर लिया है। बच्ची से रेप को लेकर प्रदर्शन कर रहे लोगों ने पुलिस पर हमला बोल दिया और पत्थराव किया। इस घटना में एक एसपी समेत 10 पुलिसकर्मी घायल हो गए हैं। लोगों की मांग है कि आरोपी को उनके हवाले किया जाए ताकि वो आरोपी को खुद सजा दे सकें।
नाबालिग लड़की को बनाया हवस का शिकार, हफ्तेभर चार लोगों ने किया गैंगरेप Description: दिल्ली में गैंगरेप का नया मामला सामने आया है। एक नाबालिग लड़की को कथित रूप से अगवा कर चार लोगों ने उसके साथ गैंगरेप किया है। पुलिस ने मामले में दो आरोपियों को गिरफ्तार किया है। टाइम्स नाउ डिजिटल